El termini de presentació de sol·licituds comença el dia 22 de juliol de 2020 i finalitza el dia 15 de setembre de 2020 a les 14:00:00h (hora local de Barcelona).
Certificat municipal de convivència on consti la data d'alta en el padró de la persona sol·licitant en un municipi de les comarques esmentades a la base 1, com a mínim des de l'1 de gener de 2017.
En cas que les persones s'hagin empadronat posteriorment a l'1 de gener de 2017, a més del certificat de convivència on consti la data d'alta al padró municipal de tota la unitat familiar, cal presentar la documentació acreditativa del centre docent on la persona sol·licitant ha estudiat el curs 2016-2017 i/o qualsevol altra documentació acreditativa d'aquesta circumstància.
Documentació que justifiqui la residència fora del domicili familiar durant el curs acadèmic, 2019-2020, mitjançant fotocòpia del contracte de lloguer o titularitat d el'habitatge.
Certificació acadèmica completa, on constin les assignatures matriculades, les qualificacions i els crèdits acadèmics obtinguts en cada una d'aquestes assignatures i la convocatòria en què s'han obtingut, en el cas de les persones sol·licitants que no cursin per primera vegada estudis universitaris.
En aquesta certificació també ha de constar, de manera clara, el total de crèdits matriculats i el total de crèdits aprovats en el curs acadèmic 2018-2019.
En els casos que l'estudiant no s'hagi matriculat de la quantitat de crèdits exigits per la convocatòria, ha de justificar que s'ha matriculat del nombre màxim de crèdits d'acord amb l'organització administrativa del centre o pel motiu de finalitzar els estudis.
Fotocòpia de l'imprès de la matrícula universitària corresponent al curs 2019-2020 amb l'acreditació que se n'ha fet efectiu el pagament.
Per alumnes a partir de segon curs, fotocòpia de l'imprès de la matrícula universitària corresponent al curs 2018-2019.
Per els estudiants estrangers, fotocòpia del NIE per acreditar la condició de resident de qualsevol estat membre de la Unió Europea.
Cal estar matriculats en una universitat del sistema universitari català el curs 2019-2020, en uns estudis encaminats a l'obtenció d'un títol oficial de grau.
Per a estudiants que no inicien estudis universitaris, haver superat el 80% dels crèdits matriculats el curs anterior o l'últim curs efectuat en els estudis de les branques de coneixement d'arts i humanitats, ciències, ciències de la salut i ciències socials i jurídiques, i el 60% en el cas dels estudis de les branques de coneixement d'enginyeria i arquitectura.
L'import màxim per ajut és de 2.000 € d'acord amb les disponibilitats pressupostàries.
ACLARIMENT EN QUAN A LA DOCUMENTACIÓ A PRESENTAR
Cal que llegiu detingudament aquest apartat, abans d'adjuntar la documentació al formulari, amb les especificacions que fan referència a la documentació a presentar.
Documentació que justifiqui la residència fora del domicili familiar durant el curs actual, mitjançant fotocòpia del contracte de lloguer o titularitat de l'habitatge
Per acreditar el requisit de residència fora del domicili familiar, i en cas de no tenir un contracte de lloguer propi o un contracte d'una residència d'estudiants, heu d'acreditar la residència de la següent manera:
Presentar una declaració fefaent del propietari/ària del pis on residiu durant el curs acadèmic, juntament amb la fotocòpia del DNI/NIE del propietari/ària i document que acrediti la titularitat del immoble (mitjançant escriptura pública, o un contracte de lloguer, o un document del cadastre o rebuts de l'IBI..)
Certificat municipal de convivència on consti la data d'alta al padró del sol·licitant
Cal acreditar els membres de la unitat familiar amb el Certificat Municipal de Convivència en el que ha de constar la data d'alta al padró de la persona sol·licitant.
La data d'alta al padró acostuma a aparèixer al Certificat Municipal de Convivència.
En cas que no aparegui s'haurà de presenta també, el Padró Municipal de la persona sol·licitant
En els casos en que el pare o la mare de la persona sol·licitant, per motius personals, no estigui empadronat en el domicili familiar, també haureu de presentar una declaració responsable explicant els motius.
En cas que el règim de custòdia dels fills sigui custòdia compartida caldrà afegir al formulari, com a membre computable, el progenitor que manca al certificat municipal de convivència juntament amb una declaració responsable explicant els motius.
En cas que la custòdia dels fills no sigui compartida si s'escau, té la consideració de membre computable el nou o la nova cònjuge o la persona unida per relació anàloga, del pare o mare de la persona sol·licitant que haureu d'incloure a la sol·licitud de l'ajut.
Per als alumnes a partir de 2n segon curs, expedient acadèmic actualitzat on constin les assignatures matriculades i aprovades al llarg dels estudis
Només s'acceptaran els expedients acadèmics actualitzat, en el moment de presentar la sol·licitud, on constin el nombre de crèdits de totes les assignatures matriculades.
En el cas que només aparegui el nom de l'assignatura i les qualificacions obtingudes no donarem per bo el document.
Acreditació oficial, signada per la universitat, que justifiqui que no s'ha pogut matricular de 60 crèdits per al curs 2018-2019 i/o 2019-2020
Presentar una acreditació del centre, signat per la secretaria acadèmica, que justifiqui que la persona sol·licitant s'ha matriculat del nombre màxim de crèdits d'acord amb l'organització administrativa del centre.
No es pot acollir a aquest supòsit l'alumnat que, per raó del seu rendiment acadèmic en els cursos anteriors, no s'hagi pogut matricular del nombre de crèdits previstos.
El termini legal màxim per resoldre la convocatòria és de sis mesos comptadors des de l'endemà de la publicació d'aquesta convocatòria al DOGC.
La resolució de concessió serà notificada a les persones interessades mitjançant la seva publicació al tauler electrònic de l'Administració de la Generalitat de Catalunya ( ) i de manera informativa a la pàgina web de l'AGAUR.
Contra la resolució de concessió o denegació d'ajuts es pot presentar un recurs potestatiu de reposició en el termini d'un mes des de la publicació de la resolució al tauler electrònic de l'Administració de la Generalitat de Catalunya (e-tauler), davant el president de la Comissió Executiva d'Ajuts Universitaris.
També es pot presentar un recurs contenciós administratiu en el termini de dos mesos comptadors des de la seva publicació a l'e-tauler.
El pagament de l'ajut s'ha d'efectuar directament a la persona beneficiària a través d'una transferència bancària, un cop publicada la resolució d'adjudicació, prèvia presentació de la justificació efectiva del pagament de la matrícula.
Aquest document s'ha de presentar en el termini màxim de 10 dies després de la publicació al tauler d'anuncis de l'AGAUR de la resolució de concessió dels ajuts.